Grad Otok i ove godine dodjeljuje potporu za troškove nabavke **ogrjeva** ili za troškove plaćanja **grijanja umirovljenicima i osobama starijim od 65 godina koje nemaju stalna primanja.**

Uz **Zahtjev** za dodjelu potpore potrebno je priložiti:

– **dokaz o visini mirovine (posljednji odrezak ili potvrdu iz banke),**

**– presliku osobne iskaznice** i

– **presliku bankovnog računa**.

Ukoliko podnositelj Zahtjeva nema otvoren račun u banci, uplata se može izvršiti na račun srodnika ili bliske osobe podnositelja Zahtjeva. Uz takav Zahtjev prilaže se Izjava o uplati na tuđi račun.

Zahtjevi se predaju:

– osobno ili putem pošte u gradskoj upravi, **Trg kralja Tomislava 6/A**, 32252 Otok, svaki radni dan od 07:30 do 15:30 h,

– osobno u zgradi **Mjesnog odbora Komletinci, Braće Radić 19**, 32253 Komletinci, **utorkom od 09:00 do 14:00 h** i

– putem elektronske pošte na [**info@gradotok.tcloud.hr**](mailto:info@gradotok.tcloud.hr).

Zahtjevi se zaprimaju **do 1. prosinca** 2020. godine.

Osobe starije od 65 godina koje nemaju stalna primanja i umirovljenici koji imaju mjesečna primanja **do 3.000,00 kuna** imaju pravo na potporu u iznosu od **500,00 kuna**.

Umirovljenici čija su mjesečna primanja **od 3.000,00 do 5.000,00 kuna** imaju pravo na potporu u iznosu od **300,00 kuna**.

Podsjećamo podnositelje zahtjeva, osobito kako se radi o osobama starije životne dobi, da je potrebno **ponašati se odgovorno** i poštivati preporuke Hrvatskog zavoda za javno zdravstvo.

.

Prilikom predaje zahtjeva potrebno je:

–        **nositi masku,**

–        **održavati međusobnu fizičku udaljenost,**

–        **dezinficirati ruke,**

–        **zadržavati se na mjestu predaje zahtjeva samo onoliko koliko je nužno,**

–        **imati  u vidu i ostale dane, ne samo ponedjeljak.**